
	1.
	Likumprojekts (grozījumi)
 Papildināt ar desmito un  vienpadsmito daļu šādā redakcijā:

“(10) Tirdzniecības (tajā skaitā ar distances līgumu) un pakalpojumu sniegšanas vietās ir aizliegta alkoholisko dzērienu piedāvāšana par velti, kā dāvanu vai kā kompensāciju par citas preces iegādi vai pakalpojuma saņemšanu. Alkoholiskos dzērienu degustācija atļauta alkoholisko dzērienu tirdzniecības vietās (izņemot azartspēļu organizēšanas vietas) un alkoholisko dzērienu ražošanas vietās vai ražotāja telpās.

(11) Azartspēļu organizēšanas vietās ir aizliegta alkoholisko dzērienu mazumtirdzniecība, pienešana un patērēšana pie spēļu automātiem, kāršu, kauliņu un ruletes spēļu galdiem vai citām azartspēļu iekārtām.”

 
	Iebildums
Ņemot vērā likumprojekta anotācijā norādīto, ka azartspēļu organizēšanas vietās varēs iegādāties alkoholiskos dzērienus, bet mērķis ir aizliegt alkoholisko dzērienu mazumtirdzniecību alkoholisko dzērienu patērēšanai pie spēļu automātiem, kāršu, kauliņu un ruletes spēļu galdiem vai citām azartspēļu iekārtām, lūdzam precizēt vienpadsmitās daļas redakciju, ka azartspēļu organizēšanas vietās ir aizliegta alkoholisko dzērienu mazumtirdzniecība alkoholisko dzērienu patērēšanai pie spēļu automātiem, kāršu, kauliņu un ruletes spēļu galdiem vai citām azartspēļu iekārtām. 
Piedāvātā redakcija
(11) Azartspēļu organizēšanas vietās ir aizliegta alkoholisko dzērienu mazumtirdzniecība alkoholisko dzērienu patērēšanai pie spēļu automātiem, kāršu, kauliņu un ruletes spēļu galdiem vai citām azartspēļu iekārtām.
(12) Azartspēļu organizēšanas vietās ir aizliegta alkoholisko dzērienu patērēšana pie spēļu automātiem, kāršu, kauliņu un ruletes spēļu galdiem vai citām azartspēļu iekārtām.

